Likumprojekts (grozījumi) 24-TA-805
Izdrukāts 29.07.2026. 21.41 - 1.0.VK Redakcija
Likumprojekts (grozījumi) 24-TA-805
Izdrukāts 29.07.2026. 21.41 - 1.0.VK Redakcija
Grozījumi Elektronisko sakaru likumā
Izdarīt Elektronisko sakaru likumā (Latvijas Vēstnesis, 2022, 144. nr.; 2023, 93.A nr.; 2024, 129. nr.) šādus grozījumus:
1. 1. pantā:
izslēgt 10. punktā vārdus "un būtiskas ietekmes tirgū novērtēšanas vadlīnijas";
izteikt 21. punktu šādā redakcijā:
· "21) fiziskā infrastruktūra – šā likuma izpratnē elektronisko sakaru tīkla inženierbūve vai elektronisko sakaru tīkla daļa (piemēram, kabeļi, kabeļu līnijas, pievadi ēkām, vadu kopums, antenas, radioiekārtas, torņi, masti, stabi un citas atbalsta konstrukcijas, kabeļu kanalizācijas caurules, ievadi ēkās un citi kabeļu kanāli, kabeļu kanalizācijas šahtas un akas, sadales skapji un kastītes) elektronisko sakaru pakalpojumu sniegšanai, tai skaitā elektronisko sakaru tīklu nodrošināšanai izmantotās ēkas;";
izteikt 39. punktu šādā redakcijā:
· "39) numerācijas krāpniecība – īsziņu vai multivides īsziņu nosūtīšana, maršrutēšana vai saņemšana vai izsaukumu veikšana, maršrutēšana vai saņemšana, izmantojot galalietotājam paredzētu pakalpojumu vai numerāciju, kā rezultātā  var rasties zaudējumi citam elektronisko sakaru komersantam vai galalietotājam un kas atbilst kādai no numerācijas krāpniecības pazīmēm;".
2. 18. pantā:
izteikt pirmās daļas 3. punktu šādā redakcijā:
· "3) komercreģistrā ir izdarīts ieraksts par elektronisko sakaru komersanta darbības apturēšanu vai izbeigšanu, pamatojoties uz tiesas nolēmumu, nodokļu administrācijas vai komercreģistra iestādes lēmumu";
papildināt pantu ar 1.1 daļu šādā redakcijā:
· "(11) Regulators elektronisko sakaru komersantu var izslēgt no elektronisko sakaru komersantu saraksta šādos gadījumos:
· 1) elektronisko sakaru komersants 12 mēnešu laikā no dienas, kad tas reģistrēts elektronisko sakaru komersantu sarakstā, nav uzsācis elektronisko sakaru pakalpojumu sniegšanu;
· 2) elektronisko sakaru komersants pēdējo 12 mēnešu laikā nav sniedzis elektronisko sakaru pakalpojumus."
3. Papildināt 33. panta otro daļu pēc vārdiem "kā arī" ar vārdiem "prasības paziņotajai radioiekārtu atbilstības novērtēšanas institūcijai un".
4. Izslēgt 37. panta pirmajā daļā vārdus "un kopsavilkumā".
5. Papildināt 47. panta ceturtās daļas ievaddaļu pēc vārdiem "piešķirtās ierobežotas radiofrekvenču joslas lietošanas tiesības" ar vārdiem "kā arī citā veidā iegūtas šo tiesību izmantošanas iespējas".
6. Papildināt 63. panta otro daļu pirms vārdiem "Regulators nosaka" ar vārdiem "Ja Regulators konstatē, ka ir nepieciešams numerācijas lietošanas tiesības piešķirt konkursa vai izsoles rezultātā".
7. 67. pantā:
izteikt panta nosaukumu šādā redakcijā:
· "67. pants. Piekļuve".
izteikt otro daļu šādā redakcijā:
· "(2) Elektronisko sakaru komersants starpsavienojuma līgumu balss sakaru pakalpojuma nodrošināšanai vai tā atvasinājumu, grozījumu līgumā vai vienošanos par starpsavienojuma līguma izbeigšanu, kas noslēgta ar citu Latvijas Republikā reģistrētu elektronisko sakaru komersantu, iesniedz Regulatoram 10 darbdienu laikā pēc līguma vai vienošanās noslēgšanas. Ja elektronisko sakaru komersants noslēdz starpsavienojuma līgumu balss sakaru pakalpojuma nodrošināšanai ar citā Eiropas Savienības dalībvalstī reģistrētu elektronisko sakaru komersantu, kas nav reģistrēts Latvijas Republikā kā elektronisko sakaru komersants, tas informē Regulatoru par noslēgto starpsavienojuma līgumu, kā arī par vienošanos par tā izbeigšanu 10 darbdienu laikā pēc līguma vai vienošanās noslēgšanas."
8. Aizstāt 98. panta astotajā daļā skaitļus un vārdu "14. un 16." ar skaitļiem un vārdu "12., 15. un 17.".
9. 106. pantā:
izteikt panta nosaukumu šādā redakcijā:
"106. pants. Latvijas Bankas tiesības";
aizstāt pirmajā daļā vārdus "Finanšu un kapitāla tirgu reglamentējošu normatīvo aktu pārkāpumu izmeklēšanas nolūkos Finanšu un kapitāla tirgus komisijai" ar vārdiem "Finanšu tirgu reglamentējošu normatīvo aktu pārkāpumu izmeklēšanas nolūkos Latvijas Bankai";
aizstāt otrajā daļā vārdus "Finanšu un kapitāla tirgus komisijai" ar vārdiem "Latvijas Bankai";
aizstāt ceturtajā daļā vārdus "Finanšu un kapitāla tirgus komisija" ar vārdiem "Latvijas Banka".

